Personprofil bruges ikke så ofte, men når det gør, håndteres det af certificerede testansvarlige fra 3Fs HR afdeling.
Vi bruger personprofiltest for at komme lidt dybere i afdækningen af de personlige kompetencer. Testen er en selvevalueringstest, der måler din stil - hvad der motiverer dig og hvad du vurderer, du er god til - i erhvervssammenhæng.
Med afsæt i testen vil vi til 2. samtale spørge om du kan komme med konkrete eksempler på situationer fra dit arbejdsliv.
Testen er udgangspunktet for en dialog og det er dine refleksioner, der vægter mest. Testen står ikke alene, men indgår i den samlede bedømmelse (ansøgning, samtalerne og test).
Vi anvender test professionelt, og testværktøjer må kun benyttes af certificerede testbrugere fra vores HR-afdeling.
Der er ingen rigtige eller forkerte svar i testen, så vær ærlig i dine besvarelser, da dette giver det bedste udgangspunkt for en god dialog.
Testen besvares online.
Under 2. samtale vil der blive givet flere informationer om testen. Hvis du ønsker at høre mere inden samtalen, er du meget velkommen til at ringe til HR i Forbundshuset på telefon 70 300 300.